
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 486 

5 Μαρτίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθήκοντα προσωπικού Ενόπλων Δυνάμεων που δια¬ 
τίθεται για λήψη μέτρων ασφαλείας και τάξης των 


Ολυμπιακών Αγώνων 2004. 1 

Ορισμός μεγίστων ορίων ημερήσιας διακύμανσης των 
τιμών των μετοχών, των συναλλαγών πακέτων και 
με συμψηφιστική εγγραφή. 2 


ΑΠΟΦΑΣΕΙ Σ 

Αριθ. 1016/114/136-α' (1) 

Καθήκοντα προσωπικού Ενόπλων Δυνάμεων που διατίθε¬ 
ται για λήψη μέτρων ασφαλείας και τάξης των Ολυ¬ 
μπιακών Αγώνων 2004. 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ - ΠΟΛΙΤΙΣΜΟΥ - 
ΚΑΙ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις του εδαφίου β'τηςπαρ. 5 του άρθρου 5 
του Ν.2833/2000 (Α'- 150), όπως τροποποιήθηκε με την 
παρ. ΙΟτουάρθρουδτου Ν.3207/2003 (Α'-302). 

2. Τις διατάξεις του άρθρου 29 Ατού Ν.1558/1985 «Κυ¬ 
βέρνηση και Κυβερνητικά Όργανα», όπως προστέθηκε με 
το άρθρο 27 του Ν. 2081/1992 (Α' -154) και τροποποιήθη¬ 
κε μετηνπαρ. 2 ατού άρθρου 1 του Ν. 2469/1997 (Α'- 38). 

3. Το άρθρο 3 της 29492/31.10.2001 Κοινής Απόφασης 
Πρωθυπουργού και Υπουργού Εθνικής Άμυνας «Ανάθε¬ 
ση αρμοδιοτήτων Υπουργού Εθνικής Άμυνας στους Υφυ¬ 
πουργούς Εθνικής Άμυνας» (Β'- 1483), όπως αυτή τρο¬ 
ποποιήθηκε με την 705/28.2.2002 Κοινή απόφαση Πρω¬ 
θυπουργού καιΥ.ΕΘ.Α. (Β'-259). 

4. Την 7004/3/36/17.7.2003 κοινή απόφαση του Πρωθυ¬ 
πουργού και του Υπουργού Δημόσιας Τάξης «Ανάθεση 
αρμοδιοτήτων στον Υφυπουργό Δημόσιας Τάξης Παντε¬ 
λή Τσερτικίδη» (Β'- 999). 

5. Το γεγονός ότι από τις διατάξεις της απόφασης αυ¬ 


τής δεν προκαλείται δαπάνη σε βάρος του κρατικού προ¬ 
ϋπολογισμού, αποφασίζουμε: 

Άρθρο 1. 

Διάθεση προσωπικού Ενόπλων Δυνάμεων. 

Για τη λήψη μέτρων ασφαλείας και τάξης, κατά την προ¬ 
ετοιμασία και τέλεση των Ολυμπιακών και Παραολυμπια- 
κών Αγώνων του 2004, διατίθενται βαθμοφόροι και οπλί¬ 
τες των Ενόπλων Δυνάμεων, συμπεριλαμβανομένων των 
μαθητών των ανωτάτων στρατιωτικών εκπαιδευτικών 
ιδρυμάτων και των ανωτέρων σχολών υπαξιωματικών. 

Άρθρο 2. 

Καθήκοντα. 

1. Το προσωπικό των Ενόπλων Δυνάμεων που μετέχει 
στη λήψη των μέτρων του προηγουμένου άρθρου, διατί¬ 
θεται στα ακόλουθα καθήκοντα: 

α. ελέγχου οχημάτων στα σημεία πρόσβασης των ολυ¬ 
μπιακών εγκαταστάσεων. 

β. σκοπού περιμέτρου ολυμπιακών εγκαταστάσεων. 

γ. σκοπού ευαίσθητων σημείων εντός των ολυμπιακών 
εγκαταστάσεων. 

δ. ασφάλειας χώρων στάθμευσης οχημάτων, εντός των 
ολυμπιακών εγκαταστάσεων. 

ε. πεζής περιπολίας από κοινού με προσωπικό της Ελ¬ 
ληνικής Αστυνομίας ή του Λιμενικού Σώματος, κατά περί¬ 
πτωση, εντός και περιμετρικά των ολυμπιακών εγκατα¬ 
στάσεων. 

στ. ελέγχου ατόμων στα σημεία πρόσβασης πεζών στις 
ολυμπιακές εγκαταστάσεις, με τη χρήση τεχνικών μέσων 
(μαγνητικών πυλών). 

ζ. συνοδού ασφαλείας αθλητικών αποστολών, εντός 
των οχημάτων του συστήματος διακίνησης αθλητών και 
συνοδών της Οργανωτικής Επιτροπής Ολυμπιακών Αγώ¬ 
νων Αθήνα 2004. 

η. φύλαξης ζωτικών εγκαταστάσεων, σε εξαιρετικές πε¬ 
ριπτώσεις, σύμφωνα μετά οικεία σχέδια. 

θ. ανίχνευσης, αξιολόγησης και εξουδετέρωσης εκρη¬ 
κτικών μηχανισμών στις ολυμπιακές εγκαταστάσεις με 
εξειδικευμένο προσωπικό. 

ι. επιτήρησης των χερσαίων συνόρων στα πλαίσια της 
ήδη υφιστάμενης συνεργασίας της Ελληνικής Αστυνο¬ 
μίας με το Στρατό Ξηράς, σύμφωνα με το οικείο σχέδιο. 

ια. επιτήρησηςτου θαλάσσιου χώρου, αναγνώρισης και 
επισήμανσης στόχων από μονάδες του Πολεμικού Ναυτι¬ 
κού, όπως καθορίζεται από τα οικεία σχέδια. 

ιβ. συνδρομής στο έργο της Ελληνικής Αστυνομίας για 
την αντιμετώπιση εναέριων απειλών, σύμφωνα με το οι¬ 
κείο σχέδιο - Κατηγορία 2. 

ιγ. εκπροσώπησης με αξιωματικούς συνδέσμους στα 
Κέντρα Διοίκησης και Ελέγχου της Ελληνικής Αστυνομίας 
και του Λιμενικού Σώματος στο λεκανοπέδιο Αττικής και 
τις ολυμπιακές πόλεις, σύμφωνα μετά οικεία σχέδια. 

ιδ. συμμετοχής στην αντιμετώπιση ραδιολογικών, βιο¬ 
λογικών, χημικών και πυρηνικών περιστατικών, με την πα¬ 
ροχή υγειονομικής υποστήριξης στον τόπο του συμβά¬ 
ντος, σύμφωνα με το οικείο σχέδιο. 

ιε. επιτήρησης από αέρος των ολυμπιακών εγκαταστά¬ 
σεων και δραστηριοτήτων με ελικόπτερα, σύμφωνα με το 
οικείο σχέδιο. 

2. Ως ολυμπιακές εγκαταστάσεις για την εφαρμογή της 
παρούσας απόφασης νοούνται όλες οι εγκαταστάσεις 
ολυμπιακής χρήσης στις οποίες εφαρμόζονται επιχειρη¬ 
σιακά σχέδια ασφάλειας της Διεύθυνσης Ασφάλειας 
Ολυμπιακών Αγώνων (Δ.Α.Ο.Α.). 

Άρθρο 3. 

Εκπαίδευση. 

Για την αποτελεσματικότερη εκτέλεση της αποστολής 
του, το προσωπικό των Ενόπλων Δυνάμεων, υπόκειται, 
στην αναγκαία εκπαίδευση, σύμφωνα μετά οικεία σχέδια. 

Άρθρο 4. 

Οπλισμός. 

1. Κατά την εκτέλεση των καθηκόντων σκοπού περιμέ¬ 
τρου, σκοπού ευαίσθητων σημείων και φύλαξης ζωτικών 
εγκαταστάσεων, το προσωπικό των Ενόπλων Δυνάμεων 
φέρει ατομικό οπλισμό, για τον οποίο έχει εκπαιδευτεί με 
μέριμνα των Ενόπλων Δυνάμεων. 

2. Οι διατάξεις του Ν. 3169/2003 (Ά-189) εφαρμόζονται 
αναλόγως και για το προσωπικό των Ενόπλων Δυνάμεων 
που διατίθεται για τα καθήκοντα της προηγουμένης πα¬ 
ραγράφου. 

3. Οι κανόνες εμπλοκής όσον αφορά την εκτέλεση των 
καθηκόντων του εδαφίου ια' της παραγράφου 1 του άρ¬ 
θρου 2 καθορίζονται όπως στο οικείο σχέδιο. Στις περι¬ 
πτώσεις των καθηκόντων του εδαφίου ιβ' της παραγρά¬ 
φου 1 του άρθρου 2 εφαρμόζονται όσα ειδικότερα καθο¬ 
ρίζονται από το σχεδίασμά ασφαλείας της Δ.Α.Ο.Α. σε 
συνεργασία με το Γ.Ε.ΕΘ.Α. 

Άρθρο 5. 

Τρόπος εκτέλεσης καθηκόντων. 

1. Το προσωπικό των Ενόπλων Δυνάμεων για την εκτέ¬ 
λεση των καθηκόντων του άρθρου 2 διατίθεται καθημερι¬ 
νά από τις μονάδες της Στρατιωτικής Διακλαδικής Δύνα¬ 
μης Ασφάλειας στις οποίες ανήκει, στην αρμόδια Υπηρε¬ 
σία ασφαλείας της Ελληνικής Αστυνομίας ή του Λιμενικού 
Σώματος, κατά περίπτωση, για εκπαίδευση και εκτέλεση 
της υπηρεσίας που καθορίζεται από τα οικεία σχέδια 
ασφαλείας. Κατά το χρονικό διάστημα που διαρκεί η απο¬ 
στολή αυτή το ως άνω προσωπικό υπάγεται κατά μόνας, 
υπό καθεστώς πλήρους διοίκησης, στον Διοικητή Ασφα¬ 
λείας της εγκατάστασης. 

2. Σε κάθε περίπτωση, το προσωπικό των Ενόπλων Δυ¬ 
νάμεων εκτελεί τα καθήκοντά του στις ολυμπιακές εγκα¬ 
ταστάσεις με την παρουσία ή την εποπτεία, ιδίως στην πε¬ 
ρίπτωση των σκοπών περιμέτρου, προσωπικού της Ελλη¬ 
νικής Αστυνομίας ή του Λιμενικού Σώματος, κατά 
περίπτωση. 


3. Ο Διοικητής της Στρατιωτικής Διακλαδικής Δύναμης 
Ασφαλείας που εμπλέκεται στην ασφάλεια των Ολυμπια¬ 
κών και Παραολυμπιακών Αγώνων, διατηρεί την ευθύνη 
για κάθε θέμα που αφορά στον στρατωνισμό, ένδυση, 
τροφοδοσία, μετακίνηση, καθώς και ευπρέπεια και τάξη 
του στρατιωτικού προσωπικού που διοικεί, κατά το χρονι¬ 
κό διάστημα που αυτό δεν διατίθεται στην Ελληνική Αστυ¬ 
νομία και το Λιμενικό Σώμα. 

4. Το προσωπικό των Ενόπλων Δυνάμεων που διατίθε¬ 
ται για τα καθήκοντατηςπαρούσας απόφασης ακολουθεί 
το ωράριο εργασίας που ισχύει για το προσωπικό της Ελ¬ 
ληνικής Αστυνομίας που εκτελεί τα ίδια καθήκοντα. 

Άρθρο 6. 

Ρύθμιση λεπτομερειών. 

Οι αναγκαίες λεπτομέρειες για την εφαρμογή της από¬ 
φασης αυτής, ρυθμίζονται με διαταγή του Αρχηγού της 
Ελληνικής Αστυνομίας, η οποία εκδίδεται μετά από συ¬ 
νεργασία με το Γ.Ε.ΕΘ.Α. 

Άρθρο 7. 

Έναρξη ισχύος. 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 3 Μαρτίου 2004 

οι ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΑΜΥΝΑΣ ΠΟΛΙΤΙΣΜΟΥ 

ΛΑΖΑΡΟΣ ΛΩΤΙΔΗΣ ΕΥΑΓΓΕΛΟΣ ΒΕΝΙΖΕΛΟΣ 

ΥΦΥΠΟΥΡΓΟΣ ΔΗΜΟΣΙΑΣ ΤΑΞΗΣ 

ΠΑΝΤΕΛΗΣ ΤΣΕΡΤΙΚΙΔΗΣ 
-♦- 

( 2 ) 

Ορισμός μέγιστων ορίων ημερήσιας διακύμανσης των τι¬ 
μών των μετοχών, των συναλλαγών πακέτων και με 
συμψηφιστική εγγραφή. 

Η ΕΠΙΤΡΟΠΗΣ ΚΕΦΑΛΑΙΑΓΟΡΑΣ 
(ΑΠΟΦ. 18/291/22.1.2004 του Διοικητικού Συμβουλίου) 

Αφού έλαβε υπόψη: 

Ι.Το άρθρο 17του Ν. 2324/1995 «Τροποποίηση της νο¬ 
μοθεσίας για τα χρηματιστήρια αξιών, οργάνωση της Επι¬ 
τροπής Κεφαλαιαγοράς, σύστημα εγγύησης καταθέσε¬ 
ων και άλλες διατάξεις» (ΦΕΚ 146 Α'). 

2. Τηνπαρ. 1 του άρθρου 24του Ν. 1806/88 (ΦΕΚ207Α') 
«Τροποποίηση της νομοθεσίας για τα χρηματιστήρια και 
άλλες διατάξεις», όπως αντικαταστάθηκε με την παρ. 1 
του άρθρου 21 του Ν. 2324/95 (ΦΕΚ 146Ά). 

3. Την περίπτωσης ζ της παραγράφου 1 του άρθρου 78 
του Ν. 1969/1991 (ΦΕΚ 167 Α') «Εταιρείες επενδύσεων 
χαρτοφυλακίου, αμοιβαία κεφάλαια, διατάξεις εκσυγ¬ 
χρονισμού και εξυγίανσης της κεφαλαιαγοράς και άλλες 
διατάξεις», όπως συμπληρώθηκε με το άρθρο 18 του Ν. 
2198/1994 (ΦΕΚ43Ά). 

4. Το απόσπασμα πρακτικών της από 15/1/2004 (θέμα 
13ο) συνεδρίασης του Δ.Σ. του Χρηματιστηρίου Αθηνών. 

5. Το άρθρο 29 Ατού Ν. 1558/1985 «Κυβέρνηση και κυ¬ 
βερνητικά όργανα», όπως προστέθηκε με το άρθρο 27 
του Ν. 2081/1992 (ΦΕΚ 152 Ά). 

ΑΠΟΦΑΣΙΖΕΙ ΟΜΟΦΩΝΑ 
Άρθρο 1 

Όρια ημερήσιας διακύμανσης της τιμής των μετοχών 

1. Για τις μετοχές υπό καθεστώς συνεχούς διαπραγμά¬ 
τευσης το μέγιστο όριο ημερήσιας διακύμανσης των τι¬ 
μών τους είναι κλιμακούμενο. Το πρώτο όριο διακύμαν¬ 
σης της τιμής είναι + 12% ή -12% επί της τιμής αναφοράς 
όπως αυτή καθορίζεται σύμφωνα με την παράγραφο 3 
του παρόντος άρθρου. Εφόσον εντολές αγοράς στο ανώ¬ 
τατο όριο ή εντολές πώλησης στο κατώτατο όριο παρα¬ 
μείνουν ανεκτέλεστες στις καλύτερες τιμές αγοράς/ πώ¬ 
λησης (ΒθβΙ Βίά ΟΤίβτ- ΒΒΟ) επί δεκαπέντε (15) λεπτά της 
ώρας, το όριο ημερήσιας διακύμανσης επεκτείνεται στο 
+ 18% ή -18% αντίστοιχα. Το μέγιστο όριο διακύμανσης 
των τιμών των μετοχών κατά την έναρξη της συνεδρίασης 
του Χρηματιστηρίου Αθηνών παραμένει στο +12 ή -12 %, 
ανεξάρτητα από την τυχόν επέκτασή του στο +18% ή - 
18% κατά την αμέσως προηγούμενη συνεδρίαση. 

2. Δεν ισχύουν τα όρια ημερήσιας διακύμανσης της πα¬ 
ραγράφου 1 του παρόντος άρθρου κατά τις πρώτες τρεις 
(3) ημέρες διαπραγμάτευσης στις δύο παρακάτω περι¬ 
πτώσεις: 

- Εισαγωγής στη διαπραγμάτευση μετοχών εταιριών 
που εισάγουν για πρώτη φορά μετοχές τους στο ΧΑ. 

- Επαναδιαπραγμάτευσης μετοχών οι οποίες τελούσαν 
σε καθεστώς αναστολής διαπραγμάτευσης για χρονικό 
διάστημα ανώτερο των τριών (3) μηνών. 

3. Ως τιμή αναφοράς για τον υπολογισμό των ορίων της 
παραγράφου 1 του παρόντος άρθρου λαμβάνεται η τιμή 
κλεισίματος της αμέσως προηγούμενης συνεδρίασης 
του Χ.Α. 

Στις περιπτώσεις προσαρμογής της τιμής με βάση την 
απόφαση 45/ 2000 του ΔΣ του Χρηματιστηρίου Αθηνών η 
προσαρμογή της τιμής γίνεται σύμφωνα με τα προβλεπό- 
μενα στην εν λόγω απόφαση και κατά τα χρονικά όρια που 
προβλέπει η απόφαση 57/2000 του ΔΣ του Χρηματιστηρί¬ 
ου Αθηνών όπως οι αποφάσεις αυτές εκάστοτε ισχύουν. 
Στις περιπτώσεις αυτές ως τιμή αναφοράς για τον υπολο¬ 
γισμό των ορίων διακύμανσης της τιμής λαμβάνεται η κα¬ 
τά τα ανωτέρω προκύπτουσα προσαρμοσμένη τιμή. Ειδι¬ 
κά στις περιπτώσεις: α) αύξησης μετοχικού κεφαλαίου ει¬ 
σηγμένης εταιρίας με καταβολή μετρητών με δικαίωμα 
προτίμησης υπέρ των παλαιών μετόχων β) έκδοσης μετα¬ 
τρέψιμου ομολογιακού δανείου από εισηγμένη εταιρία, γ) 
συγχώνευσης με απορρόφηση μη εισηγμένης από εισηγ¬ 
μένη εταιρία, δ) συγχώνευσης με απορρόφηση εισηγμέ¬ 
νης από εισηγμένη εταιρία, ε) συνδυασμού των παραπά¬ 
νω περιπτώσεων μεταξύ τους, ή συνδυασμού μίας ή πε¬ 
ρισσοτέρων εκ των παραπάνω περιπτώσεων με κάποια 
άλλη εταιρική πράξη και μόνο για την πρώτη ημέρα δια¬ 
πραγμάτευσης, η τιμή αναφοράς για τον υπολογισμό των 
ορίων διακύμανσης της τιμής ορίζεται ως εξής: 

ί) Τιμή αναφοράς για τον υπολογισμό του θετικού πρώ¬ 
του ορίου διακύμανσης της παραγράφου 1 του παρόντος 
άρθρου είναι η μεγαλύτερη τιμή μεταξύ της τιμής κλεισί¬ 
ματος της προηγούμενης συνεδρίασης του Χρηματιστη¬ 
ρίου Αθηνών και της προσαρμοσμένης τιμής όπως αυτή 
υπολογίζεται σύμφωνα με την απόφαση 45/2000 του ΔΣ 
του Χρηματιστηρίου Αθηνών όπως εκάστοτε ισχύει. 

ϋ) Τιμή αναφοράς για τον υπολογισμό του αρνητικού 
πρώτου ορίου διακύμανσης της παραγράφου 1 του πα¬ 


ρόντος άρθρου είναι η μικρότερη τιμή μεταξύ της τιμής 
κλεισίματος της προηγούμενης συνεδρίασης του Χρημα¬ 
τιστηρίου Αθηνών και της προσαρμοσμένης τιμής όπως 
αυτή υπολογίζεται σύμφωνα με την απόφαση 45/2000 του 
ΔΣτου Χρηματιστηρίου Αθηνών όπως εκάστοτε ισχύει. 

Ιϋ) Τα όρια τιμών που υπολογίζονται σύμφωνα με τις πα¬ 
ραπάνω περιπτώσεις ί και Ν μπορούν να επεκτείνονται σε 
επιπλέον ποσοστό +6% ή - 6% αντίστοιχα εφόσον ισχύ¬ 
ουν οι όροιτου τρίτου εδαφίου της παραγράφου 1 του πα¬ 
ρόντος άρθρου. 

4. Στις μετοχές που τίθενται υπό καθεστώς “επιτήρη- 
σης’ ή “χαμηλής ρευστότητας’, ή “χαμηλής παραγωγικής 
δραστηριότητας’ το τρίο εδάφιο της παραγράφου 1 του 
παρόντος άρθρου και η περίπτωση (ιιι) της παραγράφου 
3 του παρόντος άρθρου δεν εφαρμόζονται. 

Άρθρο 2 

Όρια απόκλισης της τιμής των προσυμφωνημένων συ¬ 
ναλλαγών πακέτων και των συμψηφιστικών πακέτων 

1. Στις προσυμφωνημένες συναλλαγές πακέτων και στα 
συμψηφιστικά πακέτα, αν η αξία του πακέτου κυμαίνεται 
μεταξύ 1.173.881 και 2.347.762 ευρώ, η τιμή της μετοχής 
στην εν λόγω συναλλαγή δεν μπορεί να αποκλίνει προς τα 
κάτω ή προς τα άνω κατά ποσοστό μεγαλύτερο του 5% 
από την τιμή που είχε η μετοχή στην τελευταία συναλλα¬ 
γή πριν την καταχώρηση της εντολής πώλησης ή πριν την 
αναγγελία της παραπάνω συναλλαγής στα όργανα του 
Χρηματιστηρίου Αθηνών κατά περίπτωση. Αν η αξία του 
πακέτου υπερβαίνει τα 2.347.762 ευρώ, η τιμή της μετο¬ 
χής στην εν λόγω συναλλαγή δεν μπορεί να αποκλίνει 
προς τα κάτω ή προς τα άνω κατά ποσοστό μεγαλύτερο 
του 10% από την τιμή που είχε η μετοχή στην τελευταία 
συναλλαγή πριν την καταχώρηση της εντολής πώλησης ή 
πριντην αναγγελία της συναλλαγής στα όργανα του Χρη¬ 
ματιστηρίου Αθηνών κατά περίπτωση. Εάν δεν έχει πραγ¬ 
ματοποιηθεί συναλλαγή την ημέρα διενέργειας της συ¬ 
ναλλαγής του πακέτου, τα παραπάνω ποσοστά απόκλι¬ 
σης υπολογίζονται επί της τιμής αναφοράς της 
παραγράφου 3 του άρθρου 1 της παρούσας. Εάν η συ¬ 
ναλλαγή του πακέτου πραγματοποιηθεί στο κλείσιμο της 
συνεδρίασης σύμφωνα με το άρθρο 21 της 98/2003 από¬ 
φασης του ΔΣ του Χρηματιστηρίου Αθηνών όπως εκά¬ 
στοτε ισχύει, τα παραπάνω ποσοστά απόκλισης υπολογί¬ 
ζονται επί της τιμής κλεισίματος της ίδιας ημέρας. 

2. Δεν ισχύουντα όρια της παραγράφου 1 του παρόντος 
άρθρου και οι τιμές διαμορφώνονται ελεύθερα μεταξύ 
των μερών στις εξής περιπτώσεις: 

ί) Αν αντικείμενο της συναλλαγής είναι μετοχές που 
αντιπροσωπεύουν ποσοστό ίσο ή μεγαλύτερο του 20% 
του συνόλου των μετοχών της κατηγορίας αυτής. 

ϋ) Σε περίπτωση ταυτόχρονης μεταβίβασης μετοχών 
περισσότερων της μιας κατηγοριών με τους αυτούς συμ¬ 
βαλλόμενους, αν οι μεταβιβαζόμενες μετοχές αντιπρο¬ 
σωπεύουν συνολικά ποσοστό ίσο ή μεγαλύτερο του 30% 
του συνόλου των μετοχών ανεξάρτητα των επιμέρους κα¬ 
τά κατηγορία ποσοστών μεταβιβαζομένων μετοχών. 

ίϋ) Αν οι μεταβιβάσεις μετοχών πραγματοποιούνται 
σύμφωνα με τη διαδικασία προσφοράς προς πώληση πα¬ 
κέτου μετοχών μέσω του Χρηματιστηρίου η οποία ρυθμί¬ 
ζεται με την 13/19.2.98 απόφαση του Δ.Σ. του Χρηματι¬ 
στηρίου Αθηνών όπως ισχύει. 

ίν) Σε περίπτωση μεταβίβασης πακέτου μετοχών συνο¬ 
λικής αξίας άνω των 29.347.029 ευρώ με συναλλαγή 

εντός κύκλου όταν αντικείμενο των συναλλαγών αποτε¬ 
λούν μετοχές ανώνυμων εταιρειώντων οποίων οι μετοχές 
ανήκουν κατά πλειοψηφία στο Ελληνικό Δημόσιο ή των 
οποίων το σύνολο του ενεργητικού υπερβαίνει τα 
1.467.351.431 ευρώ. 

ν) Σε περίπτωση εντός κύκλου συναλλαγής πακέτου με 
σκοπό τη μεταβίβαση από τον κύριο ανάδοχο των μετο¬ 
χών που αυτός απέκτησε από πράξεις σταθεροποίησης 
προς τους μετόχους οι οποίοι, προς το σκοπό της σταθε¬ 
ροποίησης, διέθεσαν υφιστάμενες μετοχές τους στο 
πλαίσιο δημόσιας εγγραφής ή συνδυασμένης προσφο¬ 
ράς με δημόσια εγγραφή και ιδιωτική τοποθέτηση. 

3. Σε περίπτωση εντός κύκλου συναλλαγής πακέτου 
του άρθρου 25 της απόφασης 98/ 2003 του ΔΣ του Χρη¬ 
ματιστηρίου Αθηνών όπως εκάστοτε ισχύει (Πακέτα Διά¬ 
θεσης) , η τιμή συναλλαγής είναι αυτή που προσδιορίζεται 
από τον κύριο ανάδοχο κατά το στάδιο εκδήλωσης ενδια¬ 
φέροντος από τους επενδυτές. 

4. Σε περίπτωση που μεταβιβάζονται μετοχές στον Ειδι¬ 
κό Διαπραγματευτή πριν από την έναρξη διαπραγμάτευ¬ 
σης προκειμένου αυτός να διεξάγει την ειδική διαπραγ¬ 
μάτευση (Πακέτο Ειδικού Διαπραγματευτή), η τιμή της 
συναλλαγής δεν μπορεί να αποκλίνει από την τιμή που κα¬ 
θόρισε ο ανάδοχος κατά το στάδιο εκδήλωσης ενδιαφέ¬ 
ροντος από τους επενδυτές. 

5. Ειδικά για τα πακέτα διακανονισμού του άρθρου 24 
της απόφασης 98/ 2003 του ΔΣ του Χρηματιστηρίου Αθη¬ 
νών όπως εκάστοτε ισχύει, η τιμή της συναλλαγής μπορεί 
να είναι υψηλότερη αλλά όχι χαμηλότερη απότηντιμήτης 
προηγούμενης συναλλαγής ή την τιμή αναφοράς όπως 
ορίζεται στην παράγραφο 3 του άρθρου 1 της παρούσας 
ή την τιμή κλεισίματος της ίδιας ημέρας κατά περίπτωση. 


6. Προκειμένου για περισσότερες εντός κύκλου συναλ¬ 
λαγές πακέτων επί της ίδιας μετοχής που καταρτίζονται 
ταυτόχρονα, για τον προσδιορισμό του επιτρεπτού ποσο¬ 
στού απόκλισης λαμβάνεται υπόψη η συνολική αξία αυ¬ 
τών ή το συνολικό ποσοστό των μεταβιβαζομένων μετο¬ 
χών, εφόσον κανένα από τα συμβαλλόμενα μέλη και μέρη 
(χρηματιστηριακοί παραγγελιοδόχοι και χρηματιστηρια¬ 
κοί παραγγελείς) δεν εμφανίζονται σε μία συναλλαγή ως 
αγοραστής και σε άλλη ως πωλητής. 

Άρθρο 4 

Καταργούμενες Αποφάσεις 

Από την έναρξη ισχύος της παρούσης καταργούνται οι 
αποφάσεις 8/71/2.4.1996 (ΦΕΚ 296 Β'), 79/ 9.7.1996 (ΦΕΚ 
Β’ 597/ 1996), 15/175/9.11.1999 (ΦΕΚ Β' 2225), 
14Β/175/9.11.1999 (ΦΕΚ Β' 2089), 179/21.12.1999 (ΦΕΚ Β' 
2273), 2/195/19.7.2000 (ΦΕΚ 987 Β'), 12/ 191/30.5.2000 
(ΦΕΚ Β’ 729/ 2000), 3/216/17.5.2001 (ΦΕΚ 667 Β'), 
3/231/23.11.2001 (ΦΕΚ Β' 1604) και 24/273/10.6.2003 
(ΦΕΚ 852 Β') του Δ.Σ. της Επιτροπής Κεφαλαιαγοράς 
όπως ισχύουν. 

Άρθρο 4 
Ισχύς 

Η παρούσα απόφαση ισχύει από τη λήψη της. 

Από τις διατάξεις της παρούσας απόφασης δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 

ΣΤΑΥΡΟΣ Β. ΘΩΜΑΔΑΚΗΣ 

